EkBass/fiwiki-20250220-pages-articles huggingface dataset:
Etelä-Pohjanmaan traktorimuseo

Etelä-Pohjanmaan traktorimuseo on 1895 rakennettuun Nurmon nuorisoseurantalon rakennukseen sijoitettu traktorimuseo, jossa on yli 150 erilaista vanhaa traktoria ja konetta. Museokokoelmia on kartutettu vähitellen 1980-luvulta alkaen. Museon päärakennuksen yhteyteen on vuosina 2001–2003 rakennettu museohalli, jossa on kylmässä tilassa yli 100 traktoria.Traktorimuseon historia . Viitattu 12.7.2017. == Esimerkkejä museon traktorimalleista == *David Brown 2D (työkonekantaja) *David Brown Cropmaster 6S *Deutz F1L 514 (1951) *Farmall F12 (1937) *Farmall FC *Farmall M *Fordson F (1924) *Fiat 18 La Piccola *Hanomag R24 *Holder B10 *Massey-Harris K20 (mahdollisesti ainut Suomessa) *Steyr 80A *Zetor 25K ==Lähteet== == Katso myös == *Luettelo traktorimalleista == Aiheesta muualla == * Museon verkkosivut Luokka:Nurmo Luokka:Seinäjoen museot Luokka:Suomen traktorimuseot
Wilder Penfield

Wilder Penfield ( 1891 Spokane, Washington – 1976), OM, CC, CMG, FRS, oli kanadalainen neurokirurgi. Penfield opiskeli Princetonin yliopistossa, kunnes sai Rhodes-stipendin Oxfordin yliopistoon. Uransa aikana Penfield muun muassa kehitti kirurgisen hoitokeinon epilepsialle ja loi aivokuoren sensorisia ja motorisia osia kuvaavan kartan, joka kuvasi aivokuoren kehonosanmukaista järjestystä eli aivokuoren eri osien yhteyksiä muihin ruumiinosiin. == Lähteet == Luokka:Kanadalaiset neurotieteilijät Luokka:Kanadalaiset lääkärit Luokka:Rhodes-stipendin saajat Luokka:Companion of the Order of Canada Luokka:Vuonna 1891 syntyneet Luokka:Vuonna 1976 kuolleet
Vammalan Auto- ja traktorimuseo

Vammalan Auto- ja traktorimuseo on Sastamalan Vammalassa sijaitseva Seppo Kotajärven perustama museo, jota ylläpitää Seppo J. Kotajärvi -säätiö. Säätiö omistaa yli 200 ajoneuvoa, mutta ne kaikki eivät ole esillä museossa.http://www.kotajarvi-saatio.fi/ Museossa on traktoreiden lisäksi myös erilaisia puimureita alkaen paikallaan pysyvistä puimakoneista. ==Katso myös== *Luettelo traktorimalleista == Lähteet == ==Aiheesta muualla== * Kuvia * Vammalan Auto- ja traktorimuseo Luokka:Sastamalan nähtävyydet Luokka:Sastamalan rakennukset ja rakennelmat Luokka:Suomen traktorimuseot
Roy Cochran

Roy Cochran (6. tammikuuta 1919 Richton, Mississippi – 26. syyskuuta 1981 Gig Harbor, Washington) oli yhdysvaltalainen 400 metrin aitajuoksija ja olympiavoittaja. Cochran voitti 440 jaardin aitajuoksussa Yhdysvaltain mestaruuden vuonna 1939. Samana vuonna hän kilpaili Euroopassa ja voitti Lontoossa tuoreen Euroopan-ennätysmiehen Friedrich-Wilhelm Höllingin. Vuonna 1940 hän hävisi Yhdysvaltain mestaruuskilpailuissa Carl McBainille. Vuonna 1942 hän juoksi Des Moinesissa, Iowassa 440 jaardin aitajuoksun maailmanennätyksen 52,2 s mutta sitten sotavuodet kuluivat laivastopalveluksen merkeissä. Vuonna 1946 Cochran juoksi 400 metrin sileän matkan ennätyksensä 46,7 s. Vuodesta 1948 tuli hänen uransa kohokohta. Hän voitti Yhdysvaltain olympiakarsinnoissa aitamatkan siihenastisella ennätyksellään 51,7 s. Lontoon olympialaisten loppukilpailussa hän juoksi kaikkien aikojen toiseksi nopeimman ajan 51,1 s ja jätti hopeamitalisti Duncan Whiten 0,7 sekunnin päähän ja muut vielä kauemmaksi. Toisen kultamitalinsa Cochran voitti 4 × 400 metrin viestijuoksussa, jossa hän juoksi kolmannen osuuden. ==Lähteet== * * Luokka:Yhdysvaltalaiset 400 metrin aitajuoksijat Luokka:Yhdysvaltalaiset olympiavoittajat Luokka:Vuonna 1919 syntyneet Luokka:Vuonna 1981 kuolleet
Merirosvolaulu

Merirosvolaulu on suomalainen lastenlaulu. Laulu on alkujaan englantilainen kansansävelmä, jonka on suomentanut Sauvo Puhtila. Kappale julkaistiin ensimmäisen kerran lastenmusiikkilevyllä Hassu juttu vuonna 1976. == Lähteet == Luokka:Lastenlaulut Luokka:Sauvo Puhtilan sanoittamat kappaleet
Kovelan traktorimuseo

Kovelan traktorimuseo on Kovelan kartanossa Lohjan Nummella toimiva traktorimuseo, joka sai alkunsa Eero ja Erkki Karhun vuoden 1936 vuosimallin Fordin entistämistöistä. Museon traktorit ovat pääosin vuosilta 1920-1955. ==Luettelo== ===Traktorit=== *David Brown (1952) *Ford County (1924) *Fordson (noin 1920) *Forson (1926) *Fordson (1935) *Fordson (1938) *Deutz (1942) *Hanomag (1943) *Ideal (1928) *International (1921) *John Deere (1926) *John Deere (1938) *Olivier (1948) ===Puimurit=== *Heinrich Lanz (hevoskiertopuimakone) *Massey-Ferguson (1961) *Massey-Harris (1953) *Sampo (1957) ===Maamoottorit=== *Alex Sjöholm (Turku) *Teijo *John Deere *Veto (Porin Konepaja) ==Kuvia Kovelan perinnepäiviltä== File:Karhunvekset2.jpg|Erkki Karhu, toinen Kovelan omistajista File:Karhunveljekset1.jpg|Eero Karhu, toinen Kovelan omistajista File:Mattirautiainen.jpg|Nelinkertainen kynnön suomenmestari Matti Rautiainen kyntää. ==Katso myös== *Luettelo traktorimalleista ==Lähteet== ==Aiheesta muualla== *Kovelan traktorimuseo * Erkki Karhun videohaastattelu, Hs.fi Luokka:Suomen traktorimuseot Luokka:Nummen rakennukset ja rakennelmat (Lohja) Luokka:Lohjan kulttuuri
Karl Dikert

Karl Bror Felix Dikert (13. tammikuuta 1895 Helsinki – 24. huhtikuuta 1918 Kämärä) oli suomalainen jääkäriluutnantti. Hänen vanhempansa olivat konemestari Karl Oskar Dikert ja Anna Emilia Hansson.Suomen jääkärien elämäkerrasto 1938Suomen jääkärien elämäkerrasto 1975 ==Opinnot== Dikert kävi viisi luokkaa Vaasan ruotsalaisessa lyseossa ja yhden kauden Tampereen teknillisessä opistossa. ==Jääkäriaika== Karl Bror Felix Dikert liittyi vapaaehtoisena Saksassa sotilaskoulutusta antavaan jääkäripataljoona 27:n 3. komppaniaan 2. helmikuuta 1916. Hän osallistui Polangenin erikoiskurssille vuonna 1917. Hän otti osaa taisteluihin ensimmäisessä maailmansodassa Saksan itärintamalla Misse-joella Riianlahdella ja Aa-joella. ==Suomen sisällissota== :Katso myös: Suomen sisällissota Karl Bror Felix Dikert saapui takaisin Suomeen aselaiva S/S Equityn toisella retkellä Aspuskäriin Merikarvialle 8. joulukuuta 1917. Toimi ennen sisällissotaa kouluttajana Vaasan suojeluskunnassa ja Mustasaaren pitäjässä. Hän osallistui Vaasan valtaukseen Sepänkylän kolonnan varajohtajana. Oulun valtaukseen hän osallistui Vaasan ympäristöstä kootun joukon johtajana. Oulun valtauksen jälkeen hänet komennettiin Savon rintamalle Mäntyharjun valtaukseen. Jääkärijoukkojen perustamisen jälkeen hänet komennettiin 2. jääkäripataljoonan 3. komppaniaan joukkueenjohtajaksi. Myöhemmin hänet komennettiin pataljoonan 1. komppaniaan ja nimitettiin 8. huhtikuuta komppanian päälliköksi. Suomen sisällissodassa hän osallistui taisteluihin Lempäälässä Ja Kämärällä, jossa hän koki kohtalonsa ja kaatui taistelussa 24. huhtikuuta 1918. Hänet haudattiin Vaasaan sankarihautaan. == Lähteet == * Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. * Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. ===Viitteet=== Luokka:Jääkärit Luokka:Vuonna 1895 syntyneet Luokka:Vuonna 1918 kuolleet
Mäkilän traktorimuseo

Mäkilän traktorimuseo sijaitsee Someron Kärilän kylässä. Sitä ylläpitävät veljekset Pekka ja Heikki Mäkilä. Museolla on pysyvä yli 110 traktorin näyttely, jossa on traktoreita vuosilta 1924–1960. Museolla on vuodesta 2002 järjestetty joka kesä Ol Hollilla -kesätapahtuma, jossa esitellään mm. kotieläimiä, perinneruokia, vanhoja koneita ja työtapoja. Juhlapuhujina tapahtumassa ovat olleet vuonna 2008 pääministeri Matti Vanhanen, vuonna 2009 maa- ja metsätalousministeri Sirkka-Liisa Anttila, vuonna 2010 kansanedustaja Timo Kaunisto, vuonna 2011 pääkonsuli Johannes Koroma, vuonna 2012 työ- ja elinkeinoministeriön kansliapäällikkö Erkki Virtanen, vuonna 2013 maa- ja metsätalousministeri Jari Koskinen ja vuonna 2014 kansanedustaja Esko Kiviranta. ==Lähteet== ==Aiheesta muualla== * Mäkilän traktorimuseo Luokka:Someron rakennukset ja rakennelmat Luokka:Suomen traktorimuseot Luokka:Someron nähtävyydet
Gårdskullan museo

Gårdskullan museo on Gårdskullan kartanon alueella Siuntiossa toimiva museo, jossa on yli sata vanhaa traktoria, jotka edustavat 45 traktorimerkkiä. Vanhimmat traktorit ovat vuodelta 1920. Museo sai alkunsa Carl-Erik Rehnbergin 1977 hankkimasta vuoden 1935 Fordsonista. Laajenevaa kokoelmaa varten rakennettiin uusi 50 × 16 m näyttelytila 1988. Entisessä navetassa on puimureita ja puimakoneita. Museossa on traktoreiden lisäksi autoja, höyrykoneita sekä työvälineitä. Kokoelmissa on noin 15 000 esinettä.Gårdskullan maatalousmuseo. Museoraitti.fi. Viitattu 23.7.2020 Traktorit muodostavat museon ytimen. Lisäksi museossa on maataloustyökaluja, vuonna 2020 Saloran erikoisnäyttely, venemoottoreita, höyrykoneita, vanhoja autoja, kotitalousvälineitä. Museossa on myös sepän työpaja ja sekatavarapuoti.Gårdskullan museo ja Museoesite. Viitattu 23.7.2020 Maatilamuseo on oman ilmoituksensa mukaan alalla Suomen suurin ja Pohjoismaiden monipuolisimpia. Museota ylläpitää säätiö, jonka puheenjohtaja on Henrik Rehnberg.Stiftelsen för Gårdskulla museum Viitattu 23.7.2020 == Traktoreita== *Allis-Chalmers *Farmall *Cletrac *GMW *Olivier *John Deere == Kuvia == Gårdskulla museo, radio, wireless.jpg|Museoradio Gårdskulla museo. Salora televisions.jpg|Salora-näyttelyä Gårdskulla museo. Tractor hall.jpg|Traktorihalli Gårdskulla museo 26.jpg|Traktori museopäivänä ==Lähteet== == Aiheesta muualla == * * Gårdskullan maatalousmuseo, Länsi- Uudenmaan museot Luokka:Siuntion rakennukset ja rakennelmat Luokka:Suomen traktorimuseot Luokka:Maatalousmuseot
Charles Moore

Charles Hewes Moore, Jr. (12. elokuuta 1929 Coatesville, Pennsylvania – 8. lokakuuta 2020 Laporte, Pennsylvania) oli yhdysvaltalainen 400 metrin aitajuoksija ja olympiavoittaja. Charles Moore hallitsi 400 metrin aitajuoksua vuodet 1949–1952. Hän voitti tuona aikana kaikki 23 aitakilpailuaan. Jo uransa kolmannessa aitakilpailussa vuonna 1949 hän sivusi maailman kaikkien aikojen toiseksi parasta aikaa 51,1 s. Hän oli maailmantilaston ykkönen myös vuosina 1950 (51,5 s), 1951 (51,4 s) sekä 1952, jolloin hän olympiakarsinnoissa juoksi uransa parhaan ajan 50,7 s jääden vain yhden kymmenyksen päähän maailmanennätyksestä. Kaikkiaan hän alitti 51 sekunnin rajan viisi kertaa. Helsingin 1952 olympialaisissa Moore voitti kultaa ajalla 50,8 s, johon hän ylsi loppukilpailun lisäksi jo puolivälierissä. Hän sai hopeaa 4 × 400 metrin viestijuoksussa, jossa hän kolmannella osuudella joutui päästämään Jamaikan Herb McKenleyn ohitseen. Moore käytti ensimmäisenä aitajuoksijana 13 askeleen rytmiä aitaväleillä. Hän totesi leikkisästi aitajuoksussa menestymisensä salaisuudeksi, että hänen 6-vuotiaana loukkaamansa jalan tikkeihin oli käytetty kengurunnahkaa. Hänen isänsä Charles ”Crip” Moore oli 110 metrin aitajuoksussa Yhdysvaltain joukkueen varamiehenä Pariisin 1924 olympialaisissa. ==Henkilökohtaiset ennätykset== * 400 metrin aitajuoksu 50,7 s * 220 jaardin aitajuoksu (suoralla) 22,7 s * 440 jaardia 47,0 s ==Lähteet== * * ===Viitteet=== Luokka:Yhdysvaltalaiset 400 metrin aitajuoksijat Luokka:Yhdysvaltalaiset olympiavoittajat Luokka:Vuonna 1929 syntyneet Luokka:Vuonna 2020 kuolleet
Gamaliel

Gamaliel (myös Gamaliel vanhempi) oli fariseusten ja Sanhedrinin jäsen. Talmudin mukaan hän oli myös Sanhedrinin johtaja. Raamatun Apostolien teoissa hänet mainitaan kahdesti, joissa kohdissa hän kehottaa maltillisuuteen apostoleja tuomittaessa ja hänen mainitaan myös olleen Paavalin opettaja. Perimätiedon mukaan hän kääntyi kristityksi ja hänen väitetään kirjoittaneen Gamalielin evankeliumin. ==Lähteet== Luokka:Apostolien tekojen henkilöt Luokka:Talmud
Mario Aerts

Mario Aerts (s. 31. joulukuuta 1974 Herentals) on belgialainen maantiepyöräilijä. Hän kilpaili ammattilaisena 1996–2011. Aerts osallistui uransa aikana kaikkiin kolmeen suureen ympäriajoon. Aertsin merkittävin voitto on vuodelta 2002, jolloin hän voitti kevään klassikoihin kuuluvan La Flèche Wallonnen. Vuonna 2007 Aerts ajoi läpi kaikki kolme suurta ympäriajoa, Italian (sijoitus 20.), Ranskan (sijoitus 70.) ja Espanjan (sijoitus 28.) ympäriajot. Hänestä tuli ensimmäinen belgialainen ja kaikkiaan 25. ajaja, joka on ajanut maaliin kaikki suuret ympäriajot saman vuoden aikana. == Saavutuksia == ;1994 :Tour de la Région Wallonne, etapin 6 voitto ;1995 :Tour de la Région Wallonne, kokonaiskilpailussa toinen ;1996 :GP d'Isbergues, voitto ;1997 :Circuit Franco-Belge, kokonaiskilpailun voitto ;1999 :La Flèche Wallonne, kolmas :Ranskan ympäriajo, kokonaiskilpailussa 21., alle 25-vuotiaiden sarjassa toinen :Baskimaan ympäriajo, kokonaiskilpailussa neljäs ;2000 :La Flèche Wallonne, viides ;2001 :Giro della Provincia di Lucca, kokonaiskilpailun voitto :Pariisi–Nizza, kokonaiskilpailussa kuudes ;2002 :La Flèche Wallonne, voitto :Ranskan ympäriajo, toinen etapeilla 15 ja 17, toinen mäkikirikilpailussa :Baskimaan ympäriajo, kokonaiskilpailussa viides ;2005 :Espanjan ympäriajo, kokonaiskilpailussa 15. ;2007 :Italian ympäriajo, kokonaiskilpailussa 20. ;2008 :Pekingin olympialaiset, maantieajossa kahdeksas ==Lähteet== Luokka:Belgialaiset maantiepyöräilijät Luokka:Vuonna 1974 syntyneet Luokka:Elävät henkilöt
Christophe Brandt

Christophe Brandt (s. 6. toukokuuta 1977 Liège) on belgialainen maantiepyöräilijä, joka kilpaili ammattilaisena vuosina 2000–2010. Vuonna 2004 Brandt jäi kiinni dopingtestissä metadonin käytöstä. Hän uskoi testituloksen johtuvan maksasairauden parantamiseksi käyttämästään ravintolisästä. Ravintoainelisän valmistanut kemisti vahvisti käsitelleensä metadonia hetkeä ennen ravintolisän valmistamista. Brandt erotettiin tapauksen johdosta silloisesta tallistaan. Myöhemmin samana vuonna Belgian pyöräilyliitto kuitenkin vapautti Brandtin epäilyistä ja hänet palkattiin takaisin Lotto- talliin. == Saavutuksia == ;2002 :Druivenkoers Overijse, voitto :Ranskan ympäriajo, nuorten kilpailussa kolmas ;2004 :Italian ympäriajo, kokonaiskilpailussa 14. ;2005 :Italian ympäriajo, toinen etapilla 16 == Lähteet == ==Aiheesta muualla== *Virallinen kotisivu Brandt, Christophe Brandt, Christophe Brandt, Christophe
Pattijoki (joki)

Pattijoki on joki Pohjois-Pohjanmaalla Vihannin ja Raahen alueilla. Joki saa alkunsa Vihannin Möykkyperän kylän Haukilammesta ja laskee Perämereen Raahen kaupungin alueella. Joen pituus on noin 34 kilometriä. Osa Pattijoen vedestä on ohjattu Haapajärven tekojärveen noin 2,4 kilometrin pituista kanavaa pitkin. Pattijokea on perattu useaan otteeseen tulvien ehkäisemiseksi. Lisäksi jokea on suoristettu ja siihen on rakennettu kolme pohjapatoa Pattijoen kirkonkylän kohdalle. == Lähteet == Luokka:Suomen joet Luokka:Perämereen laskevat vesistöt Luokka:Pattijoki Luokka:Raahen luonto Luokka:Vihannin luonto Luokka:Suomen vesistöt
Kattopallo

Kattopallo on perinneleikki jossa on tarkoituksena "pudottaa" toinen pelaaja pois pelistä sanomalla ko. henkilön nimen ja heittämällä pallo katolle niin että toinen henkilö ei ehdi saada sitä kiinni ennen kuin pallo osuu maahan. Mikäli pallo osuu maahan, niin pelaaja, jonka nimi sanottiin, saa yhden virhepisteen. Kolmesta tippuu pois pelistä, ja voittaja on se, joka jää viimeisenä kentälle. Mikäli pallo lentää katon harjan yli katon toiselle puolelle tai menee toisesta päädystä yli, pallon heittäjä saa yhden virhepisteen. Jos pallon kiinniottaja saa pallon vielä kiinni äsken mainitusta heitosta niin silloin pallon heittäjä saa kerralla 2 virhepistettä. Myös siinä tapauksessa heittäjä saa virhepisteen, mikäli hän sanoo henkilön nimen joka on jo pudonnut pelistä tai hän heittää kolme kertaa peräkkäin samaa henkilöä. Kattopallosta löytyy mainintoja 1800-luvun lopulta. ==Lähteet== == Aiheesta muualla == * Vesaisten Keskusliitto , Perinneleikit Luokka:Pallopelit Luokka:Leikit
Traktorimuseo

Traktorimuseot ovat erikoismuseoita automuseoiden tapaan. Traktoreiden yleiskäyttöisyyden vuoksi joissain traktorimuseoissa on kuitenkin esillä myös traktoreissa käytettyjä työkoneita, perävaunuja ja puimureita. Joissain traktorimuseoissa on lisäksi maamoottorikokoelmia, koska maamoottorit olivat maatalouden koneistamisen esiaste ennen traktorien käyttööntuloa. ==Traktorimuseoita eri maissa== ===Suomi=== Suomessa on kymmenien traktoreiden kokoelmia esitteleviä pieniä traktorimuseoita, joita ylläpitävät yleensä yksityisten keräilijöiden yhteisöt. Lisäksi yksityiset yhteisöt ylläpitävät joitain museotraktorikappaleita omissa tiloissaan harrastusautojen tapaan. Suomalaisia yksityisiä traktorimuseoita ovat Etelä-Pohjanmaan traktorimuseo Nurmossa Etelä-Pohjanmaalla, Gårdskullan museo Siuntiossa Uudellamaalla, Kovelan traktorimuseo Nummi-Pusulassa Uudellamaalla, Mäkilän traktorimuseo Somerolla Varsinais-Suomessa ja Vammalan Auto- ja traktorimuseo Sastamalassa Pirkanmaalla. Raja yksityisen museon ja yksityisen näytteillä olevan kokoelman välillä on liukuva, ja suuria näytteillä olevia yksityisiä kokoelmia, joita niiden kerääjät eivät halua kutsua museoksi, on esimerkiksi tarvasjokelaisella Uitonkulman siivapyörämiehet ry:llä Varsinais-Suomessa. Kokoelma vanhoja traktoreita ja muita koneita muun maataloushistorian ohella on esillä myös valtion ylläpitämässä valtakunnallisessa maatalouden erikoismuseossa eli Suomen maatalousmuseo Sarassa Loimaalla. ===Israel=== Israelissa toimii Lev Hasharon Museum for Annals of the Tractor and Agricultural Mechanization -niminen traktorimuseo. ==Traktoriharrastus== Suomessa traktoriharrastajat ovat järjestäytyneet traktorimerkeittäin perinnetraktoreita koskevan tiedon vaihtamiseksi ja mahdollisesti varaosien ja kunnostusneuvojen hankkimiseksi. ==Lähteet== *
Marija Nikolajevna Romanova

Marija Nikolajevna Romanova () (26. kesäkuuta 1899 Pietarhovin Aleksandra- datša – 17. heinäkuuta 1918 Jekaterinburg) oli suuriruhtinatar ja Venäjän viimeisen keisarin Nikolai II:n ja keisarinna Aleksandra Fjodorovnan kolmanneksi vanhin lapsi, joka murhattiin muun perheensä kanssa Jekaterinburgissa heinäkuussa 1918. Hänellä oli neljä sisarusta: *Olga Nikolajevna Romanova s. 1895 (isosisar) *Tatjana Nikolajevna Romanova s. 1897 (isosisar) *Anastasia Nikolajevna Romanova s. 1901 (pikkusisar) *Aleksei Nikolajevitš Romanov s. 1904 (pikkuveli) Nikolai II:n luovuttua kruunustaan helmikuussa 1917 häntä ja hänen perhettään pidettiin vangittuna kotonaan Aleksanterin palatsissa. Vuonna 1918 heidät siirrettiin idemmäksi, ensin Tobolskiin ja sitten Jekaterinburgiin. Marija Nikolajevna teloitettiin perheineen Jekaterinburgissa vuonna 1918 heinäkuun 17. päivän yönä. Neuvostoliiton salaisten arkistojen avauduttua tulivat päivänvaloon muun muassa teloitusta johtaneen Jakov Jurovskin muistiinpanot. Niissä oli yksityiskohtaisesti selostettu Romanovien salaisen haudan paikka Jekaterinburgissa. Hauta oli metsätiehen hätäisesti lapioilla kaivettu matala kuoppa. Verityön jälkeen Jekaterinburgissa liikkui huhuja, että joku lapsista olisi mahdollisesti päässyt pakenemaan. Metsässä ollut Romanovien salainen hauta avattiin virallisesti vuonna 1991 ja siitä löydettiin muiden perheenjäsenten jäännökset paitsi Aleksein ja yhden tyttären. Vuonna 2007 puuttuvien vainajien oletettuja palaneita luita löydettiin toisesta haudasta 70 metrin päästä. Venäläisten tutkijoiden mukaan vuonna 2007 löydetyt tyttären jäännökset kuuluivat Marialle, amerikkalaisten tutkijoiden mukaan Anastasialle. Robert K. Massie Romanovit – keisariperheen viimeinen luku s. 227 == Lähteet == == Aiheesta muualla == Marija Nikolajevna Luokka:Venäläiset pyhät Luokka:Venäläiset henkirikosten uhrit Luokka:Vuonna 1899 syntyneet Luokka:Vuonna 1918 kuolleet
Turonia-vaihe

Turonia-vaihe (engl. Turonian) oli myöhäisliitukauden se jakso, jolloin oli kaikkein lämpimintä. Kausi oli arviolta 93,5 ± 0,8 – 89,3 ± 1 miljoonaa vuotta sitten. Maa oli silloin "kuuman kasvihuoneen tilassa". Tulivuorenpurkaukset lisäsivät maan hiilidioksidimäärää rajusti ja lämmittivät Maan geologisesti katsoen lyhyeksi aikaa hyvin kuumaksi. Vaihe on saanut nimeensä Ranskan Tourainessa sijaitsevan Toursin kaupungin (lat. Turonia) mukaan. == Mantereiden sijainti == Mannerliikuntojen tutkimuksista ja muusta geologisesta ja peleontologisesta tutkimuksesta päätellen merenpinta oli korkealla. Etelä- Amerikka, Afrikka, Australia ja Etelämanner ovat kauden kartasta tunnistetavissa mutta eri paikoissa kuin nythttp://www.palaeogeography.net/palaeogeography/mesozoic_maps/k_turonian/pjmg1tur.html , Late Cretaceous: Turonian. Euroopan, Lähi-idän ja Etelä-Aasian kautta kulki Tethysmeri. Baltia, Suomi ja Skandinavia olivat kuivaa maata. Pohjois-Amerikan preerialla lainehti meri. Pohjois-Amerikka, Grönlanti ja Eurooppa olivat lähellä toisiaan. Itä-Aasia, Kiina ja Indonesia olivat yhtenäistä kuivaa maata. Keski- ja Etelä-Euroopassa oli kaarimaisia saariryhmiä. Mesoamerikka oli pelkkä saarikaari. Näin maapalloa pääsi kiertämään lämpimillä vesillä merivirta, joka lämmitti maapalloa. Etelä-Amerikka ja Australia olivat kiinni Etelämantereessa. == Turonia-vaiheen lämpöhuippu == Heti vaiheen alussa 93,5 miljoonaa vuotta sitten koettiin Turonia-vaiheen lämpöhuippu KTM Cretaceous Climate-Ocean Dynamics Workshop 2002 Kuva 3 CCO-workshopista. Meri lämpeni lyhyessä ajassa 10 °C verran Falklandinsaarten lähellä jopa 32 °C:seen ja jäähtyi sitten hitaamminKuva 2 CC-workshopista. Päiväntasaajan vedet lämpenivät 33 °C:seen, jopa 35–36 °C:seen, kun niiden lämpötila on nyt korkeintaan 27–29 °C. Lähes samaan aikaan Cenomanum- ja Turonia-vaiheiden rajalla sattui valtamerien hapeton kausi eli anoksinen tapahtuma OAE2, joka kesti noin 320 000 vuotta. Lämpöhuippu oli ennen merien hapetonta kauttaForster et al:Sea surface temperature records from the equatorial Atlantic (abstrakti). ==Turonia-vaiheen eläimistöä== Kuva:Ichthyornis BW.jpg|Ichthyornis Kuva:Zuniceratops BW.jpg|Zuniceratops Kuva:Baurusuchus BW.jpg|Baurusuchus Kuva:Bactrosaurus.JPG|Bactrosaurus Kuva:Libonectes BW.jpg|Libonectes Kuva:Polyptychodon hudsDB2.jpg|Polyptychodon Kuva:Thililua BW.jpg|Thililua Kuva:Nothronychus BW2.jpg|Nothronychus == Lähteet == Luokka:Liitukausi
Kauppakeskus Ratina

Kauppakeskus Ratina on Tampereen ydinkeskustaan 19. huhtikuuta 2018 avattu kauppakeskus, jonka rakentaminen alkoi huhtikuussa 2015. Ratina on Tampereen suurin kauppakeskus, jossa on 53 000 neliömetriä liiketilaa, ja jonne sijoittuu päivittäistavaratarjonta, muodin, sisustamisen, hyvinvoinnin ja vapaa-ajan palvelut sekä kahviloita ja ravintoloita. Sen alle on rakennettu yli 1 200 auton pysäköintitila, joka on Tampereen keskustan suurin pysäköintihalli. Kauppakeskuksesta on maanalainen yhteys Vuolteenkadun ali viereiseen linja-autoasemaan. Kauppakeskus Ratina on Spondan historian suurin kiinteistökehityshanke, jonka kokonaisinvestointi on noin 250 miljoonaa euroa. Kauppakeskuksessa on yhteensä yli 140 liikettä ja se koostuu kolmesta erillisestä rakennuksesta; uudisrakennus Ratinasta sekä kahdesta entisöidystä funkkisrakennuksesta, Ranta-Ratinasta ja Ratinan Kulmasta. Näistä jälkimmäinen avautui kesäkuussa 2018. Ratinan Kulma sijaitsee entisen Vuoltsun tiloissa, Ranta-Ratina puolestaan Autotuonnin kiinteistössä. == Rakentaminen == Kauppakeskuksen rakentaminen oli alun perin tarkoitus aloittaa alkuvuodesta 2009. Kauppakeskus sai kuitenkin rakennusluvan vasta lokakuussa 2009 ja tammikuun 2010 ilmoituksen mukaan rakennustyöt olisivat voineet alkaa aikaisintaan keväällä 2010 riippuen siitä, missä vaiheessa päävuokralaiset löytyisivät. [5][6] Keväällä 2015 Sponda teki investointipäätöksen rakennuttamisesta ja rakennustyöt aloitettiin huhtikuussa 2015. Investointipäätöksessään Sponda kertoi, että kauppakeskus tulisi valmistumaan keväällä 2018.[7] Kauppakeskus Ratina on rakennettu Ratinan stadionin ja linja-autoaseman väliin. Kauppakeskuksen uudisrakennus sijoittuu suureksi osaksi linja-autoaseman entiselle laiturialueelle. Kauppakeskukseen on pääsy myös suoraan linja-autoasemalta liukuportaita pitkin. Rakennuttaja on Sponda, jonka kaupunginhallitus valitsi toteuttajaksi huhtikuussa 2006. Tarjouksensa jättivät myös Citycon Oyj:n ja Skanskan yhteenliittymä, YIT sekä NCC. Sopimus toteutuksesta ja tonttikaupasta Tampereen kaupungin ja Spondan välillä allekirjoitettiin toukokuussa 2008. 24 000 neliön tontin kauppahinta oli 20 407 000 euroa, eli kyseessä on Tampereen kaupungin kaikkien aikojen suurin tonttikauppa.[8] Lisäksi Sponda osti kaupungilta kauppakeskus Ratinan tontin viereisen Autotuonnin kiinteistön sekä myöhemmin Vuoltsun korttelin. Autotuontia laajennettiin ja se kytkettiin osaksi kauppakeskusta jatkamalla kauppakeskuksen alinta myymälätasoa Autotuontiin. Myös Vuoltsun kortteli kytkettiin osaksi kauppakeskusta.[9] == Lähteet == == Aiheesta muualla == * Ratina – kauppakeskuksen kotisivut Ratina Kauppakeskus
Runar Ahlstedt

Runar Ahlstedt (15. lokakuuta 1896 Kemiö – 21. maaliskuuta 1974) oli suomalainen jääkärivääpeli. Hänen vanhempansa olivat kappalainen Alexander Ahlstedt ja Suoma Emilia Branders ja puolisonsa Lilla Meri Sandelin.Suomen jääkärien elämäkerrasto 1938Suomen jääkärien elämäkerrasto 1975 ==Opinnot== Ahlstedt suoritti kuusiluokkaisen reaaliosaston kurssin Ruotsissa Katrineholms praktiska skolanissa vuosina 1913–1915. Jääkärialipäällystölle tarkoitetun aktiiviupseerikurssin hän suoritti kadettikoulussa vuonna 1921. ==Jääkäriaika== Ahlstedt liittyi vapaaehtoisena Saksassa sotilaskoulutusta antavaan jääkäripataljoona 27:n pioneerikomppaniaan 26. lokakuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella, Schmardenissa sekä Aa-joella. ==Suomen sisällissota== :Katso myös: Suomen sisällissota Ahlstedt saapui takaisin Suomeen aliupseeriksi ylennettynä jääkärien pääjoukon mukana 25. helmikuuta 1918. Ahlstedt komennettiin sisällissodassa 1. jääkärirykmentin 3. jääkäripataljoonaan varastonhoitajaksi, josta tehtävästä hänet siirrettiin joukkueenjohtajaksi 1. komppaniaan. Suomen sisällissodassa hän otti osaa Tampereen, Kämärän ja Viipurin taisteluihin. ==Sisällissodan jälkeinen aika== Sisällissodan jälkeen Ahlstedt astui palvelukseen Suomen valkoisen kaartin 3. pataljoonaan esikuntavääpeliksi, josta hänet siirrettiin pioneerikoulutuspataljoonan 2. komppaniaan vääpeliksi. Hän erosi puolustusvoimista 4. kesäkuuta 1919, jonka jälkeen hän liittyi Helsingin suojeluskuntaan ja toimi sen Valkoisen rykmentin 11 pataljoonan sotilasohjaajana ja alipäällystökoulun johtajana. Uudenmaan läänin taistelukoulussa hän toimi joukkueenjohtajana Rajajoella vuonna 1919. Vuonna 1920 hän toimi Siuntion suojeluskunnan paikallispäällikkönä. Myöhemmin hän toimi mm. Ilomantsin suojeluskunnan v.t. paikallispäällikönä sekä Kuopion läänin rajavartiostossa. ==Talvisota== Hän palveli YH:n aikana viestijoukoissa, joissa toimi vuoteen 1941, jolloin siirtyi Helsingin puhelinyhdistykseen suunnittelijaksi. Tästä tehtävästä hän jäi eläkkeelle vuonna 1967. Runar Aleksander Ahlstedt on haudattu Helsinkiin. == Lähteet == * Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. * Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. ===Viitteet=== Luokka:Jääkärit Luokka:Vuonna 1896 syntyneet Luokka:Vuonna 1974 kuolleet
Warren Cawley

Warren Jay ”Rex” Cawley (6. heinäkuuta 1940 Highland Park, Michigan – 21. tammikuuta 2022 Orange, Kalifornia) oli yhdysvaltalainen 400 metrin aitajuoksija ja olympiavoittaja. Cawley sijoittui vuonna 1959 Yhdysvaltain mestaruuskilpailuissa kuuden parhaan joukkoon kaikilla kolmella aitajuoksumatkalla, mihin kukaan muu ei ollut aiemmin yltänyt. Hänen tulossarjansa tuona vuonna oli 13,9, 23,0 ja 51,5 sekuntia. Seuraavana vuonna hän pyrki Rooman olympialaisiin 400 metrin aitajuoksussa mutta jäi maansa karsinnoissa seitsemänneksi ajalla 50,6 s. Vuonna 1963 Cawley paransi ennätyksiään 440 jaardin aitajuoksussa aikaan 49,6 s ja saman pituisella aidattomalla matkalla aikaan 46,0 s. Yhdysvaltain olympiakarsinnoissa 13. syyskuuta 1964 Los Angelesissa hän juoksi 400 metrin aitajuoksun uuden maailmanennätyksen 49,1 s. Tokion olympialaisissa hän jätti lähimmät kilpailijansa puolen sekunnin päähän ja voitti olympiakultaa ajalla 49,6 s. Hän lopetti juoksu-uransa seuraavana vuonna. ==Henkilökohtaiset ennätykset== * 100 jaardia 9,7 s * 440 jaardia 46,0 s * 110 metrin aitajuoksu 13,9 s * 220 jaardin aitajuoksu (suoralla) 22,5 s * 200 metrin aitajuoksu (kaarteella) 23,0 s * 400 metrin aitajuoksu 49,1 s (ME) * 440 jaardin aitajuoksu 49,6 s ==Lähteet== * * ===Viitteet=== Luokka:Yhdysvaltalaiset 400 metrin aitajuoksijat Luokka:Yhdysvaltalaiset olympiavoittajat Luokka:Vuonna 1940 syntyneet Luokka:Vuonna 2022 kuolleet
Lee Calhoun

Lee Calhoun (23. helmikuuta 1933 Laurel, Mississippi, Yhdysvallat – 22. kesäkuuta 1989) oli yhdysvaltalainen pika-aitajuoksija ja kaksinkertainen olympiavoittaja. Calhoun aloitti korkeushyppääjänä mutta paransi vuonna 1956 ennätystään pika-aidoissa 14,4 sekunnista 13,5:een. Yhdysvaltain mestaruuskilpailuissa Jack Davis juoksi alkuerissä 110 metrin aitajuoksun maailmanennätyksen 13,4 s, mutta loppukilpailussa Calhoun oli voittaja ajallaan 13,6 s. Olympiakarsinnoissa nämä kaksi jakoivat voiton keskenään. Melbournen olympialaisissa Calhoun voitti kultaa juostuaan 1,9 m/s:n vastatuulessa ajan 13,5 s. Davis sai saman ajan mutta hävisi muutamalla senttimetrillä. Olympialaisten välivuosina Calhoun sai kilpailukiellon myytyään häänsä televisiolle. Vuonna 1960 hän voitti Yhdysvaltain olympiakarsinnat ajalla 13,4 s, ja 21. elokuuta hän juoksi Bernissä ajan 13,2 s ja sivusi Martin Lauerin maailmanennätystä. Kaksi viikkoa myöhemmin Rooman olympialaisissa hän voitti kultaa ajalla 13,8 s. Voitto oli jälleen niukka, ja Willie May sai saman loppuajan. ==Henkilökohtaiset ennätykset== * 100 jaardia 9,7 s * 110 metrin aitajuoksu 13,2 s (ME) * 220 jaardin aitajuoksu (kaarteella) 22,9 s * Korkeushyppy 190 cm ==Lähteet== * * Luokka:Yhdysvaltalaiset pika-aitajuoksijat Luokka:Yhdysvaltalaiset olympiavoittajat Luokka:Vuonna 1933 syntyneet Luokka:Vuonna 1989 kuolleet
William Porter

William Porter (24. maaliskuuta 1926 – 10. maaliskuuta 2000) oli yhdysvaltalainen pika-aitajuoksija ja olympiavoittaja. William Porter katkaisi Milwaukeessa pidetyissä Yhdysvaltain mestaruuskilpailuissa 1948 Harrison Dillardin 82 voiton putken pika-aitajuoksuissa. Jo vuotta aiemmin hän oli voittanut Dillardin 220 jaardin aitajuoksussa. Mestaruutensa jatkoksi Porter voitti Yhdysvaltain olympiakarsinnat, kun taas Dillard jäi päämatkallaan kisajoukkueen ulkopuolelle. Lontoon olympialaisissa Porter sivusi henkilökohtaista ennätystään 13,9 s ja voitti kultaa. Hän lopetti juoksu- uransa olympialaisten jälkeen. == Lähteet == * Luokka:Yhdysvaltalaiset pika- aitajuoksijat Luokka:Yhdysvaltalaiset olympiavoittajat Luokka:Vuonna 1926 syntyneet Luokka:Vuonna 2000 kuolleet
Kemiönsaaren helluntaiseurakunta

Kemiönsaaren helluntaiseurakunta () on kaksikielinen helluntaiseurakunta Kemiössä, Varsinais-Suomessa. Se on rekisteröity yhdistykseksi 20. tammikuuta 1927, ja sillä on oma rukoushuone Tabor. Toimintamuotoina ovat jumalanpalvelukset, rukouskokoukset ja pienryhmät kodeissa. ==Historia== Ensimmäiset aikuiskasteet Kemiössä toimitettiin vuonna 1920, mutta vasta vuonna 1922 juhannuspäivänä muodostettiin seurakunta nimeltään Tabor- seurakunta. Perustavassa kokouksessa oli 34 henkeä, joista 14 oli kastettu samana päivänä Långvikenissä. Ensimmäisiä kokouksia vietettiin eräässä puusepänverstaassa, jonka omistaja oli luovuttanut tätä tarkoitusta varten.Lauri Lundelin, Helluntaituulia Varsinais-Suomessa, s. 224. Vuonna 1924 seurakunta hankki Rekun kylästä talon, josta tehtiin rukoushuone, joka oli käytössä vuosina 1925−1936.Lauri Lundelin, Helluntaituulia Varsinais-Suomessa, s. 225. Vuonna 1936 rakennettiin Kemiön kirkon lähellä olleelle lammaslaitumelle rukoushuone Tabor. Aluksi seurakunta oli paikalla vain vuokralla, mutta se lunastettiin omaksi vuonna 1949. Vuonna 1937 Taalintehtaalla ollut Kemiön Tabor-seurakunnan rukouspiiri muodosti oman Siion-seurakuntansa.Lauri Lundelin, Helluntaituulia Varsinais-Suomessa, s. 226. Seurakunta oli suomenkielinen, ja oli osin seurausta Kemiönsaaren suomenkielisten helluntailaisten ryhmän vetäjän maanviljelijä Juho Salosen ja erään Tabor-seurakunnan ruotsinkielisen saarnaajan erimielisyyksistä, sillä ne olivat johtaneet suomenkielisten omiin, paikasta toiseen kiertäviin kokouksiin.Lauri Lundelin, Helluntaituulia Varsinais-Suomessa, s. 228. 1954 seurakunnat yhdistyivät, ja seurakunnan nimeksi tuli Pingstförsamlingen på Kimitoön (Kemiönsaaren helluntaiseurakunta). Monet suomenkieliset helluntailaiset kuitenkin jatkoivat omaa erillistä toimintaansa rukouspiirinä eivätkä liittyneet uuteen seurakuntaan. Tämä ryhmä kokoontui kodeissa 1960-luvun loppuun asti. Vuonna 1992 seurakunnassa oli 61 jäsentä. == Katso myös == * Helluntaiherätys Suomessa * Kemiönsaaren seurakunta ==Lähteet== Luokka:Suomen helluntaiseurakunnat Helluntaiseurakunta
SAME Taurus 60

SAME Taurus 60 '''''' Teknisiä tietoja 4wd malli Tyyppi Maataloustraktori Teho (60 hv @ 2 200 r/min) CUNA-DIN Iskutilavuus 3 116 Moottori SAME 1053 P Vääntömomentti Puristussuhde 17:1 Vaihteet 14 + 7 Valmistaja SAME Trattori S.p.A., Treviglio Pituus 3,58 m Leveys 1,87-2,27 m Massa 2870 kg Kehitys Aikaisempi malli Minitauro 60 Seuraava malli Explorer 55 SAME Taurus 60 on SAMEn 1978-1984 valmistama traktori, jota OTK alkoi maahantuoda Suomeen 1983. Traktori oli malliston pienin, kolmisylinterinen, ja sen iskutilavuus on 3 116 cm3. ==Katso myös== *Luettelo traktorimalleista ==Lähteet== *SAME Trattori S.p.A. PDF- tiedostomuoto ==Aiheesta muualla== *www.agrimanuals.com SAME Taurus 60 (kuva) *YouTube Same 60 luokka:Traktorit
Pacific Coliseum

Pacific Coliseum on WHL:ssä pelaavan Vancouver Giantsin kotihalli Vancouverissa Kanadassa. Halli toimi vuosina 1970-1995 NHL-joukkue Vancouver Canucksin kotiareenana, kunnes 1995 valmistunut Rogers Arena korvasi sen. Pacific Coliseumia käytettiin vuoden 2010 olympialaisissa taito- ja kaukalopikaluisteluareenana. Luokka:Vancouver Canucks Luokka:Kanadan jäähallit Luokka:Vancouverin rakennukset ja rakennelmat Luokka:Talviolympialaiset 2010
Life, Death, Love and Freedom

__NOTOC__ Life, Death, Love and Freedom on amerikkalaisen laulaja-lauluntekijä John Mellencampin 20. studioalbumi. Se julkaistiin 15. heinäkuuta 2008. Mukana on myös DVD. == Kappaleet == Kaikki kappaleet säveltänyt ja sanoittanut John Mellencamp. # # # # # # # # # # # # # # == Arvostelut == * Metacritic: 75/100Metacritic: Reviews for Life, Death, Love and Freedome by John Mellencamp * Allmusic: Allmusic review * Entertainment Weekly: BEntertainment Weekly: Album review * Rolling Stone: Rolling Stone: Album review == Aiheesta muualla == * Life, Death, Love and Freedom discogs.com -sivustolla == Lähteet == Luokka:John Mellencampin albumit Luokka:Vuoden 2008 albumit
Miksi kana ylitti tien?

thumb|Kukko ja kana kävelemässä tien yli. Miksi kana ylitti tien? on vitsi. Yleisin vastaus siihen on: ”Päästäkseen toiselle puolelle.” Vitsin hauskuus perustuu siihen, että vastauksen oletetaan olevan hauska, mutta se ei olekaan.Leo Postman, Psychology in the Making: histories of selected research problems, Knopf, 1962. Vaihtoehtoisen tulkinnan mukaan kana jää auton alle ja kuolee, minkä jälkeen se siirtyy ”toiselle puolelle”.Parker, Sam: The Upsetting True Meaning Of That 'Why Did The Chicken Cross The Road' Joke. Esquire, 6.1.2017. Viitattu 14.12.2020. Vitsi tunnettiin jo vuonna 1847, jolloin se painettiin New Yorkissa ilmestyneeseen The Knickerbocker -lehteen. Vitsistä on myös useita jatkovitsejä, kuten: ”Miksi hanhi ylitti tien? Koska kana oli lomalla.” ==Lähteet== == Katso myös == * Muna vai kana? ==Aiheesta muualla== * * * Luokka:Vitsit Luokka:Kana
Tuko-Maatalous

Tuko-Maatalous on ollut Tukkukauppojen Oy:n eli Tukon maatalouskauppaa harjoittava tytäryhtiö. Yhtiö perustettiin vuonna 1987 , ja Hankkija-Maatalous osti sen vuonna 1992. Tuko-Maatalous toimi aikoinaan muun muassa Fendt- traktoreiden maahantuojana ja markkinoijana. ==Lähteet== Luokka:Entiset suomalaiset tukkukaupat
Uinti kesäolympialaisissa 1964

Vuoden 1964 kesäolympialaisissa, Japanin Tokiossa, uitiin yhteensä 18 uintimatkaa. Miehet kilpailivat kymmenessä ja naiset kahdeksassa lajissa. Ensi kertaa olympialaisten ohjelmassa olivat miesten 4 × 100 metrin vapaauintiviesti sekä naisten ja miesten 400 metrin sekauinnit. Miesten 100 metrin selkäuinti oli korvattu kaksinkertaisella matkalla. ==Mitalistit== ===Miehet=== Laji: Kultaa: Kultaa: Hopeaa: Hopeaa: Pronssia: Pronssia: 100 m vapaauinti 53,4 53,5 54,0 400 m vapaauinti 4.12,2 (ME) 4.14,9 4.15,1 1500 m vapaauinti 17.01,7 17.03,0 17.07,7 200 m selkäuinti 2.10,3 (ME) 2.10,5 2.13,1 200 m rintauinti 2.27,8 (ME) 2.28,2 2.29,6 200 m perhosuinti 2.06,6 (ME) 2.07,5 2.09,3 400 m sekauinti 4.45,4 (ME) 4.47,1 4.51,0 4 × 100 m vapaauintiviesti Stephen Clark Michael Austin Gary Ilman Don Schollander 3.32,2 (ME) Horst Löffler Frank Wiegand Uwe Jacobsen Hans-Joachim Klein 3.37,2 David Dickson Peter Doak John Ryan Robert Windle 3.39,1 4 × 200 m vapaauintiviesti Stephen Clark Roy Saari Gary Ilman Don Schollander 7.52,1 (ME) Horst-Günther Gregor Gerhard Hetz Frank Wiegand Hans-Joachim Klein 7.59,3 Makoto Fukui Kunihiro Iwasaki Toshio Shoji Yukiaki Okabe 8.03,8 4 × 100 m sekauintiviesti Thompson Mann William Craig Fred Schmidt Stephen Clark 3.58,4 (ME) Ernst-Joachim Küppers Egon Henninger Horst-Günther Gregor Hans-Joachim Klein 4.01,6 Peter Reynolds Ian O’Brien Kevin Berry David Dickson 4.02,3 ===Naiset=== Laji: Kultaa: Kultaa: Hopeaa: Hopeaa: Pronssia: Pronssia: 100 m vapaauinti 59,5 59,9 1.00,8 400 m vapaauinti 4.43,3 4.44,6 4.47,2 100 m selkäuinti 1.07,7 (ME) 1.07,9 1.08,0 200 m rintauinti 2.46,4 2.47,6 2.48,6 100 m perhosuinti 1.04,7 (ME) 1.05,6 1.06,0 400 m sekauinti 5.18,7 5.24,1 5.24,2 4 × 100 m vapaauintiviesti Sharon Stouder Donna De Varona Pokey Watson Kathy Ellis 4.03,8 (ME) Robyn Thorn Janice Murphy Lyn Bell Dawn Fraser 4.06,9 Paulina van der Wildt Catharina Beumer Wilhelmina van Weerdenburg Erica Terpstra 4.12,0 4 × 100 m sekauintiviesti Cathy Ferguson Cynthia Goyette Sharon Stouder Kathleen Ellis 4.33,9 (ME) Kornelia Winkel Klena Bimolt Ada Kok Erica Terpstra 4.37,0 Tatjana Saveljeva Svetlana Babanina Tatjana Devjatova Natalja Ustinova 4.39,2 ==Mitalitaulukko== Sijoitus Maa Kulta Hopea Pronssi Mitalien määrä 1\. 13 8 8 29 2\. 4 1 4 9 3\. 1 1 2 4 4\. 0 4 2 6 5\. 0 2 1 3 6\. 0 1 0 1 0 1 0 1 8\. 0 0 1 1 ==Lähteet== * Luokka:Kesäolympialaiset 1964 1964 Luokka:Japanin uinti
Dermatobia hominis

Dermatobia hominis on trooppisessa Amerikassa esiintyvä kiiliäiskärpänen. Se on ainoa kiiliäislaji, jonka toukat elävät erityisesti ihmisen ihossa, joskin isännäksi kelpaa myös koko joukko muita nisäkkäitä ja jopa lintuja. Kärpäsen toukka tunnetaan nimellä torsalo. Aikuinen D. hominis on tumma, sinertävä kärpänen, jolla on kellertävä pää. Pituudeltaan se on 10–15 millimetriä. Laji on verraten tavallinen trooppisessa Keski- ja Etelä-Amerikassa. Muiden kiiliäislajien tapaan aikuisen kärpäsen suuosat ovat surkastuneet, eikä se syö enää mitään. Aikuinen kärpänen elääkin vain runsaan viikon, jona aikana se parittelee ja munii.Dermatobia hominis, The Diptera Site, sel.barc.usda.gov (Archive.org) D. hominis käyttää muita hyönteisiä vektorina. Parittelun jälkeen naaras sieppaa itseään pienemmän kärpäsen tai hyttysen ja munii sen vatsapuolelle 20–30 kappaleen rykelmän pitkulaisia munia. Kun munakuorman saanut hyönteinen laskeutuu ihmisen tai muun nisäkkään iholle imemään verta tai hikeä, Dermatobian toukka pudottautuu munasta – mahdollisesti lämmön tai kemiallisen houkuttimen vaikutuksesta – ja kaivautuu uhrin ihoon 5–10 minuutissa. Ihoon tunkeuduttuaan se syö isännän kudosta noin kahdeksan viikon ajan ja kasvaa runsaan kahden senttimetrin pituiseksi. Toukka ei vaella muualle elimistöön vaan pysyy paikoillaan. Kohdassa, jossa toukka sijaitsee, on ihossa kipeä, muutaman senttimetrin läpimittainen kyhmy, jonka keskellä on pieni reikäPubmedcentral.nih.gov . Reiän kautta toukka hengittää ja siitä se on myös mahdollista poistaa. Jos toukka saa olla ihossa koko kehityksensä ajan, se lopulta pudottautuu maahan koteloitumaan. Kotelovaihe kestää 4–11 viikkoa.icb.usp.br over.com.ar Toukan aiheuttama haava tulehtuu hyvin harvoin; yleensä vain jos toukkaa on yritetty poistaa väkivalloin ja sen osia on jäänyt haavaan. Tulehtumattomuus johtuu luultavasti toukan erittämistä antimikrobisista aineista. Mikäli kiiliäistoukan sattuu saamaan, paras tapa poistaa se on teipin tai paksun vaseliinikerroksen levittäminen toukan ilmanottoaukon päälle. Kun toukka ei saa happea se yrittää kaivautua itse ulos kolosta, jolloin poistaminen on helpompaa.ambergriscaye.com == Katso myös == *Cordylobia anthropophaga *Cochliomyia hominivorax == Lähteet == == Aiheesta muualla == *Tapauskertomus *Tapauskertomus *Video toukan poistamisesta *Kuva Luokka:Kiiliäiset
Hürlimann

thumb|250px|Hürlimann D-310 Hürlimann on sveitsiläinen traktorinvalmistaja, joka aloitti traktoreiden valmistuksen 1929. SAME osti Hürlimannin 1977 sekä sittemmin Deutz-Fahrin. Näin ollen Hürlimann on nykyään osa SDF:ää, SAME- Deutz-Fahria. Hürlimannin traktorimallistoa alettiin yhdessä Lamborghinin kanssa yhdistää SAMEn traktorimalleihin 1980-luvun alussa. == Traktorit == Merkki Malli Maa Teho Iskutilavuus Sylinterit Polttoaine Vuosi Myyjä Hürlimann D-310 Sveitsi ei maahantuotu Suomeen Hürlimann H-345 Saksa 1982–1986 ei maahantuotu Suomeen Hürlimann H-350 Saksa 1982–1986 ei maahantuotu Suomeen Hürlimann H-355 Saksa 1982–1986 ei maahantuotu Suomeen Hürlimann H-360 Saksa 1979–1983 ei maahantuotu Suomeen Hürlimann H-466 Saksa 1983–1986 ei maahantuotu Suomeen Hürlimann H-468 Saksa 1986–1990 ei maahantuotu Suomeen Hürlimann H-470 Saksa 1979–1983 ei maahantuotu Suomeen Hürlimann H-478 Saksa 1986–1990 ei maahantuotu Suomeen Hürlimann H-480 (1979) Saksa 1979–1984 ei maahantuotu Suomeen Hürlimann H-480 Saksa 1984–1986 ei maahantuotu Suomeen Hürlimann H-468T Saksa 1986–1990 ei maahantuotu Suomeen Hürlimann H-490 Saksa 1979–1986 ei maahantuotu Suomeen Hürlimann H-5110 Saksa 1980–1986 ei maahantuotu Suomeen Hürlimann H-6130 Saksa 1979–1984 ei maahantuotu Suomeen Hürlimann H-616 0 Saksa 1979–1984 ei maahantuotu Suomeen Hürlimann H-6200 Saksa 1980 ei maahantuotu Suomeen * Hürlimann 908 XT * Hürlimann 909 XT * Hürlimann 910.4 XT * Hürlimann 910.6 XT * Hürlimann 911 XT * Hürlimann 913 XT * Hürlimann H-265 * Hürlimann H-351 * Hürlimann H-356 * Hürlimann H-358 Prestige * Hürlimann H-361 * Hürlimann H-362 * Hürlimann H-372 * Hürlimann H-468 Prestige B * Hürlimann H-478 Prestige * Hürlimann H-488T * Hürlimann H-488T Prestige * Hürlimann H-496 * Hürlimann H-655 XA * Hürlimann H-656 XA * Hürlimann H-657 XA * Hürlimann H-658 XA * Hürlimann H-1200 SX * Hürlimann H-1350 SX * Hürlimann H-1500 SX * Hürlimann H-1600 SX * Hürlimann H-1800 SX * Hürlimann H-2000 SX * Hürlimann H-4105 Elite * Hürlimann H-5116 * Hürlimann H-6115 Elite * Hürlimann H-6115 Elite XB * Hürlimann H-6130 * Hürlimann H-6135 Elite * Hürlimann H-6135 Elite XB * Hürlimann H-6136 * Hürlimann H-6160 * Hürlimann H-6165 Master * Hürlimann H-6170 * Hürlimann H-6190 Master * Hürlimann XA 606 * Hürlimann XA 607 == Katso myös == * Luettelo traktorimalleista Luokka:Traktorit
Euge Valovirta

Erno Valtteri ”Euge” Valovirta (s. 8. tammikuuta 1976)Encyclopaedia Metallum: Artists – Euge Valovirta on suomalainen kitaristi, joka on syyskuusta 2017 lähtien soittanut ruotsalaisessa melodisen metallin yhtyeessä Cyhra. Ennen Cyhra-yhtyeeseen liittymistä hän soitti Shining-yhtyeessä.__NOTOC__ Valovirta aloitti kitaran soiton 13-vuotiaana ja on soittanut eri yhtyeissä 15-vuotiaasta lähtien. Valovirran kitaran soitto oli harrastuksenomaista jääkiekon ohessa noin 20-vuotiaaksi asti, ja totisempi harjoittelu alkoi armeijan jälkeen.Rockway.fi: Opettajat – Euge ValovirtaHän teki myös omia kappaleita. Valovirran muihin yhtyeisiin kuuluvat Godsplague, Suburban Tribe ja Drive. Hän on soittanut myös cover- ja tribuuttiyhtyeissä, kuten Rock'n'Roll Sensation ja Crazy Train. Godsplaguessa hän on soittanut vuodesta 2000 lähtien, jolloin yhtye perustettiin.Rockway.fi: Lauluoppitunti – Hellbilly, osa 3 Suburban Tribessa hän soitti vuosina 2006–2011 yhtyeen lopettamiseen saakka. Valovirta on esiintynyt suomalaisten kitaristien Guitar Heroes -albumilla kappaleella ”Hellbilly”. Valovirran kitaristiesikuvia ovat Dimebag Darrell, Zakk Wylde, Randy Rhoads, Eddie Van Halen, James Hetfield sekä Stevie Ray Vaughan. Kitaran soiton ohessa Valovirta on aktiivinen urheilija. Valovirran sooloalbumi Easy Does It julkaistiin elokuussa 2018. Shooting From the Hip (2021) sisältää kitaravetoista instrumentaalimusiikkia. metalliluola.fi. Viitattu 26.9.2021. == Soittimet ja välineet == * ESP:n ja Tokain kitarat * EMG:n ja Seymour Duncanin mikrofonit * Vahvistimet: VHT, Krank, Blackstar ja Marshall * GHS- ja DR-kielet * Krank-kaiutinkaapit * Dunlop Tortex 1.14 -plektrat * Digitech Whammy * Boss Super Overdrive SD-1 * Boss BF-3 -flanger * Boss CH-1 -chorus * Furman Power Conditioner * Marshall JMP-1 -putkietuvahvistin * Krank Krankenstein nuppi ja kaappi * Marshall JCM 800 nuppi (nuppeja) == Diskografia == ===Sooloalbumit=== * * * ===Singlet=== * Feed the Fire (2018) * Liquid Lunch (2018) * Triggered Boulevard (2018) * The Bad Boy (2021) * Bogrenious (2021) * A Song For An Absent Friend (2021) * The Boogie Boy (2022) * Take A Walk (2022) * The Game (2024) == Lähteet == == Aiheesta muualla == * Godsplaguen virallinen kotisivu * Luokka:Suomalaiset kitaristit Luokka:Suomalaiset rockmuusikot Luokka:Suburban Triben jäsenet Luokka:Vuonna 1976 syntyneet Luokka:Elävät henkilöt
Loistoharakat

Loistoharakat (Urocissa) ovat varisten heimoon kuuluva aasialainen varpuslintusuku, johon kuuluu viisi lajia: *Himalajanloistoharakka (Urocissa flavirostris) *Loistoharakka (Urocissa erythrorhyncha) *Ruskoloistoharakka (Urocissa whiteheadi) *Srilankanloistoharakka (Urocissa ornata) *Taiwaninloistoharakka (Urocissa caerulea) == Lähteet == Luokka:Varikset
Ameriikan raitti

Ameriikan raitti on vuonna 1990 ensi-iltansa saanut Lauri Törhösen ohjaama elokuva, joka perustuu Antti Tuurin samannimiseen romaaniin. Ameriikan raitti on yksi harvoista suomalaisista elokuvista, joita on kuvattu Pohjois- Amerikassa. ==Juoni== Mattokutomonsa tuhopoltossa hävittäneet Erkki Hakala (Kari Sorvali) ja Taisto Matsomppi (Jari Järvimaa) sekä Hakalan vaimo pakenevat Floridaan verovelkoja pakoon, valtavat määrät käteistä mukanaan. Yrmeät miehet sopeutuvat nopeasti ryypiskelevään amerikansuomalaisporukkaan, mutta etenkin Erkin raskaana olevalla vaimolla Kaisulla (Mari Rantasila) on vaikeuksia sopeutua. Erkki ja Taisto pääsevät suomalaissuhteillaan laittomiksi rakennusmiehiksi, mutta joutuvat pian työstä pois hankalan luonteensa vuoksi. Erkki saa laittoman apukuskin paikan Amerikassa jo pitkään asuneen Oton (Åke Lindman) ohjaamassa rekassa, mutta miehet joutuvat vaikeuksiin, kun rekan lastista löytyy huumeita. Otto kuolee, ja Erkki päättää palata Suomeen sinne jo edeltä lähteneen vaimonsa ja vastasyntyneen lapsensa luo.Ameriikan raitti, sisältöseloste, Elonet. Viitattu 27.12.2012 Antti Tuurin alkuperäistarinan arvellaan saaneen vaikutteita muun muassa 1980-luvun Hehkumuovi-jutusta ja muista tuolloisista eteläpohjalaisia yrittäjiä koskeneista tapauksista, joissa välteltiin veroja ja muita velvoitteita ja lähdettiin rahojen kanssa pakoon Floridaan. == Rooleissa == ==Arvioita== Video-oppaassa vuodelta 1994 elokuvaa sanotaan kömpelöksi ja se saa yhden tähden viidestä, mikä vastaa sanallista arviota ”huono”. Helsingin Sanomien Mikael Fränti kirjoitti 2002: "Törhönen on tehnyt pohjalaisten temmellyksestä koomisen junttihupailun, joka olisi toiminut paremmin 1960-luvulla, jossakin seiväsmatkalaisten Espanjan kohteessa." ==Lähteet== ==Aiheesta muualla== * * Luokka:Vuoden 1990 suomalaiset elokuvat Luokka:Suomalaiset draamaelokuvat Luokka:Lauri Törhösen ohjaamat elokuvat Luokka:Suomalaiset romaaneihin perustuvat elokuvat Luokka:Antti Tuurin teoksiin perustuvat elokuvat Luokka:Ulkomailla kuvatut suomalaiset elokuvat Luokka:Elokuvat liike-elämästä
Cephenemyia

Cepehenemyia on kiiliäiskärpästen heimoon kuuluva suku, jonka lajit ovat erikoistuneet loisimaan erityisesti hirvieläinten nenässä, nielussa ja nenäonteloissa. Cephenemyia-suvun lajit ovat kookkaita, karvaisia kärpäsiä, jotka saalistajia hämätäkseen muistuttavat ulkoasultaan kimalaisia. Naaraat munivat isäntäeläimen turpaan, mistä eläimen lämpö, kosteus ja syljen kemialliset aineet johdattavat toukat isäntäeläimen nenäonteloon. Toukat ovat kiusallisia ja aiheuttavat limaneritystä mutteivät muodosta merkittävää terveysuhkaa isännälleen, lukuun ottamatta erittäin runsaan toukkajoukon mahdollisesti aiheuttamaa tukehtumisriskiä. Cephenemyia-infektio ei vaikuta millään tavalla isäntäeläimen lihan syömäkelpoisuuteen. Suomessa suvun kärpäsistä esiintyy poronnenäsaivartaja eli saulakka eli nokkapaarma (Cephenemyia trompe), hirvennenäsaivartaja (Cephenemyia ulrichii) sekä metsäkauriilla loisiva Cephenemyia stimulatorCephenemyia – Suomen lajitietokeskus. == Lähteet == == Aiheesta muualla == *Poron loiset University of Northernn British Columbia, Kanada Luokka:Eläinten loistaudit Luokka:Kiiliäiset